Indstilling af repræsentant til Det Lokale Beskæftigelsesråd 
Sagsfremstilling 
113.     Indstilling af repræsentant til Det Lokale Beskæftigelsesråd - Åbent 
  
  
SAGENS INDHOLD 
I henhold til lov om ansvaret for og styringen af den aktive beskæftigelsesindsats §§ 44-48 skal Byrådet nedsætte et 
lokalt beskæftigelsesråd (LBR) til at rådgive kommunen og til at samordne og udvikle den lokale forebyggende 
indsats for personer, der har svært ved at klare sig på arbejdsmarkedet. [adresse] funktionsperiode regnes fra 1. juni 
året efter det kommunale og regionale valgår.  
  
Jf. dagsorden for Byrådet 28. januar 2014 pkt. 8, varetages formandskabet for LBR af formanden for 
Arbejdsmarkedsudvalget, Ruben Frederiksen. Næstformanden for Arbejdsmarkedsudvalget, Mogens Jacobsen, er 
hermed suppleant til LBR. 
  
Byrådet udpegede endvidere på møde 28. maj 2014 medlemmer til LBR på baggrund af indstilling fra de 
indstillingsberettigede organisationer. 
  
Ud over de indstillingsberettigede organisationer kan op til to repræsentanter for relevante lokale foreninger 
udpeges til LBR efter indstilling fra de øvrige medlemmer af LBR. 
  
På første møde i det nyvalgte LBR 17. juni 2014 valgte rådet at indstille Irma Winther som repræsentant for 
Landsforeningen Ligeværd til en af de to pladser, der er tiltænkt relevante lokale foreninger. Landsforeningen 
Ligeværd har ligeledes været repræsenteret af Irma Winther i LBR i perioden 2010-2014. 
  
ØKONOMISKE KONSEKVENSER 
Ingen 
  
INDSTILLING 
Borgmesteren indstiller til Byrådet: 
  
1.    At [adresse] indstilling af Irma Winther som repræsentant for Foreningen for Ligeværd i LBR godkendes.  
  
BESLUTNING 
 
Byråd 
24. juni 2014 
Sagsnr. 710-2013-
57892 
Dok.nr. 710-2014-
137170 
Sagsbehandler 
DPCSOR 
  
Tidl. politisk behandling 
BY, 28.01.14, pkt. 8, BY, 28.05.14, pkt. 80  
Forventet sagsgang 
BY 
Lovgrundlag 
Lov om ansvaret for og styringen af den aktive 
beskæftigelsesindsats §§ 44-48 
  
  
  
Byråd, 24. juni 2014: 
Fraværende: James Thorsen 
  
Godkendt. 
